Document ID: 32008R0540

ΚΑΝΟΝΙΣΜΌΣ (ΕΚ) αριθ. 540/2008 ΤΗΣ ΕΠΙΤΡΟΠΉΣ
της 16ης Ιουνίου 2008
για τροποποίηση του παραρτήματος II του κανονισμού (ΕΚ) αριθ. 336/2006 του Ευρωπαϊκού Κοινοβουλίου και του Συμβουλίου για την εφαρμογή του διεθνούς κώδικα διαχείρισης της ασφάλειας (ISM) εντός της Κοινότητας, όσον αφορά τη μορφή των εντύπων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 336/2006 του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2006, για την εφαρμογή του διεθνούς κώδικα διαχείρισης της ασφάλειας (ISM) εντός της Κοινότητας και την κατάργηση του κανονισμού (ΕΚ) αριθ. 3051/95 του Συμβουλίου (1), και ιδίως το άρθρο 11 παράγραφος 2,
Εκτιμώντας τα ακόλουθα:
(1)
Ο κώδικας ISM τροποποιήθηκε από το Διεθνή Ναυτιλιακό Οργανισμό (ΔΝΟ) με το ψήφισμα 179(79) της Επιτροπής Ναυτικής Ασφάλειας το οποίο εκδόθηκε στις 10 Δεκεμβρίου 2004 και τροποποίησε τη μορφή του εγγράφου συμμόρφωσης και του πιστοποιητικού διαχείρισης της ασφάλειας, με έναρξη ισχύος από την 1η Ιουλίου 2006.
(2)
Το άρθρο 2 παράγραφος 1 του κανονισμού (ΕΚ) αριθ. 336/2006 ορίζεται ότι ο κώδικας ISM είναι ο αναφερόμενος στο παράρτημα I του εν λόγω κανονισμού, στην επικαιροποιημένη του έκδοση.
(3)
Για λόγους σαφήνειας και κατανόησης, πρέπει να επικαιροποιηθούν τα σχετικά έντυπα του παραρτήματος ΙΙ του κανονισμού (ΕΚ) αριθ. 336/2006.
(4)
Τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής για την ασφάλεια στη ναυτιλία και την πρόληψη της ρύπανσης της θάλασσας από τα πλοία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα 5 του μέρους Β του παραρτήματος ΙΙ του κανονισμού (ΕΚ) αριθ. 336/2006 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουνίου 2008.

Labels: 8
13
20